Šeštokų geležinkelio stotis
54°21′39″š. pl. 23°26′27″r. ilg.﻿ / ﻿54.3609°š. pl. 23.4407°r. ilg.﻿ / 54.3609; 23.4407 Šeštokų geležinkelio stotis – stotis Šeštokuose (Lazdijų rajonas), miestelio centre prie Kauno–Varšuvos geležinkelio. Geležinkelio mazgas, kurio ypatinga savybė – dviejų skirtingo pločio vėžių sankirtos vieta. Stotyje susieina dvi – 1435 mm ir 1520 mm pločio – geležinkelio vėžės, todėl miestelis yra svarbus tranzitinis taškas tarp Baltijos valstybių ir į vakarus esančių Europos Sąjungos šalių. Stoties kompleksas yra valstybės saugomas nekilnojamojo kultūros paveldo objektas (unikalus Nr. 32383) – jam priklauso stoties pastatas (32383) ir sandėlis (32384).